ai4bharat/Pralekha huggingface dataset:
নির্বাচনকমিশন
মুদ্রণ মাধ্যমের জন্য নির্বাচনী সংবাদ পরিবেশন সংক্রান্ত নির্বাচন কমিশনের নির্দেশিকা
কলকাতা, ২৫ মার্চ, ২০১৯
নির্বাচন কমিশন সপ্তদশ লোকসভা নির্বাচন এবং অন্ধ্রপ্রদেশ, অরুণাচল প্রদেশ, ওড়িশা ও সিকিমের বিধানসভা নির্বাচন বিষয়ক সংবাদ পরিবেশনের ব্যাপারে একটি নির্দেশিকা জারি করেছে।
এই নির্দেশিকায় জনপ্রতিনিধিত্ব আইন, ১৯৫১-র ১২৬ ধারার সংবাদ পরিবেশন সংক্রান্ত তথ্য তুলে ধরে জানানো হয়েছে যে, প্রেস কাউন্সিল অফ ইন্ডিয়া নির্বাচন চলাকালীন মুদ্রণ মাধ্যমের জন্য বেশ কয়েকটি নীতি-নির্দেশিকা জারি করেছিল। প্রেস কাউন্সিলের সেই নির্দেশাবলীতে বলা হয়েছে :
- মুদ্রণ মাধ্যমের দায়িত্ব হবে নির্বাচনী প্রক্রিয়া ও প্রার্থীদের বিষয়ে সঠিক তথ্য পরিবেশন করা। সংবাদপত্রগুলি নির্বাচনের সময় যে প্রচারাভিযান চালাবে তা যাতে আপত্তিকর না হয় বা কোন প্রার্থী বা রাজনৈতিক দল কিংবা ঘটনা সম্বন্ধে অতিরঞ্জিত তথ্য পরিবেশিত না হয়, তা লক্ষ্য রাখতে হবে। বাস্তবে, দুই বা তিনজন প্রতিদ্বন্দ্বী প্রার্থীকে সব সংবাদমাধ্যম বেশি গুরুত্ব দেয় বলেই দেখা গেছে। নির্বাচনী প্রচারের সময় কোন প্রার্থী যদি কোন গুরুত্বপূর্ণ বিষয়ে দৃষ্টি আকর্ষণ করেন বা বিরোধী প্রার্থী সম্বন্ধে কোন আপত্তিকর মন্তব্য করেন, তাহলে সংবাদপত্রকে সেটি প্রকাশ করতে হবে।
- নির্বাচনী বিধি অনুযায়ী, সম্প্রদায় বা জাতিবাদের ভিত্তিতে কোন নির্বাচনী প্রচার চালানো যায় না। সেজন্য, সংবাদপত্রের উচিৎ ধর্ম, জাতি, সম্প্রদায় বা ভাষার ভিত্তিতে যাতে কোনরকম বিভেদ তৈরি হয়, এরকম সব সংবাদ এড়িয়ে চলা।
- কোন প্রার্থীর ব্যক্তিগত চরিত্র বা আচরণ কিংবা প্রার্থীপদ প্রত্যাহার সম্বন্ধে মিথ্যা বা সমালোচনামূলক কোন তথ্য প্রকাশ থেকে সংবাদপত্রগুলিকে বিরত থাকতে হবে। কোন প্রার্থী বা রাজনৈতিক দল সম্বন্ধে অভিযোগের তথ্য যাচাই না করে তা সংবাদপত্রে প্রকাশ করা যাবে না।
- কোন প্রার্থী বা রাজনৈতিক দলের হয়ে কোন বিশেষ প্রচার চালানোর জন্য সংবাদপত্র কোনরকম আর্থিক বা অন্য কোন ধরণের প্রলোভনের শিকার হবে না।
- সংবাদপত্র কোন বিশেষ প্রার্থী বা রাজনৈতিক দলের জন্য প্রচার চালাবে, এমনটা কখনই প্রত্যাশিত নয়। যদি এরকম হয়ে থাকে, তাহলে অন্য প্রার্থী বা রাজনৈতিক দলকে অভিযোগ সম্বন্ধে জবাব দেওয়ার অধিকার দিতে হবে।
- সংবাদপত্রগুলি, সরকারি কোষাগার থেকে অর্থ ব্যয়ের মাধ্যমে ক্ষমতাসীন রাজনৈতিক দল বা সরকারের সাফল্য তুলে ধরতে কোন বিজ্ঞাপন গ্রহণ বা প্রকাশ করবে না।
- নির্বাচন কমিশন / রিটার্নিং অফিসার বা মুখ্য নির্বাচনী আধিকারিক সময়ে সময়ে যে সকল নির্দেশাবলী বা আদেশ জারি করে সেগুলি সংবাদপত্রকে মেনে চলতে হবে।
CG/SC/DM
(Visitor Counter : 123
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ ক্ষেত্রে বিনিয়োগ
নয়াদিল্লি, ১৫ মার্চ, ২০২২
খাদ্য প্রক্রিয়াকরণ শিল্প মন্ত্রক প্রক্রিয়াকরণ/সংরক্ষণ ক্ষমতা বৃদ্ধি, কৃষি বহির্ভূত কর্মসংস্থান সৃষ্টি, অভ্যন্তরীণ বিনিয়োগের সুবিধা এবং অর্থনীতিতে মূল্য সংযোজন বৃদ্ধির জন্য প্রধানমন্ত্রী কিষাণ সম্পদ যোজনা  বাস্তবায়িত করেছে। সম্প্রতি খাদ্য প্রক্রিয়াকরণ ক্ষেত্রে বিনিয়োগের বিষয়ে উৎসাহিত করে তুলতে এবং কর্মসংস্থান সৃষ্টির মাধ্যমে গ্লোবাল ফুড চ্যাম্পিয়ন তৈরির জন্য উৎপাদন সংযুক্ত উৎসাহভাতা  প্রকল্প চালু করা হয়েছে। ২০২০-২১ সাল থেকে প্রধানমন্ত্রী – ফর্মালাইজেশন অফ মাইক্রো এন্টারপ্রাইসেস  চালু করা হয়েছে। এর লক্ষ্য হ’ল - ২ লক্ষ অসংগঠিত ক্ষুদ্র ইউনিটগুলির উন্নতিসাধন এবং ৯ লক্ষ কর্মসংস্থান সৃষ্টি করা। সরকার স্বয়ংক্রিয় ব্যবস্থাপনার আওতায় ১০০ শতাংশ প্রত্যক্ষ বিদেশি বিনিয়োগের অনুমতি দিয়েছে।
২০১৪ সালের এপ্রিল থেকে ২০২১ সালের ডিসেম্বর পর্যন্ত খাদ্য প্রক্রিয়াকরণ ক্ষেত্রে মোট ৫.১৫ বিলিয়ন মার্কিন ডলার প্রত্যক্ষ বিদেশি বিনিয়োগ হয়েছে।
২০১৫-১৬ সালের ন্যাশনাল স্যাম্পেল সার্ভের প্রতিবেদন অনুযায়ী, খাদ্য প্রক্রিয়াকরণের অসংগঠিত/সংগঠিত ক্ষেত্রে ৫১.১১ লক্ষ ব্যক্তি যুক্ত রয়েছেন।
লোকসভায় আজ লিখিত উত্তরে একথা জানিয়েছেন কেন্দ্রীয় খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
CG/SS/SB
(Visitor Counter : 99
স্বাস্থ্যওপরিবারকল্যাণমন্ত্রক
কোভিড–১৯ এর জরুরী ভিত্তিতে মোকাবিলার জন্য এবংস্বাস্থ্য পরিষেবার উন্নতির লক্ষ্যে কেন্দ্রের ১৫,০০০ কোটি টাকা অনুমোদন
নতুনদিল্লি, ৯ এপ্রিল, ২০২০
“ইন্ডিয়া কোভিড–১৯ ইমার্জেন্সি রেসপন্স এন্ড হেল্থ সিসটেম প্রিপেয়ার্ডনেস প্যাকেজ” – এর জন্য কেন্দ্র, ১৫,০০০ কোটি টাকা বিনিয়োগ করার কথা ঘোষণা করেছে। এর মধ্যে ৭৭৭৪ কোটি টাকা এই মুহুর্তে কোভিড–১৯ এর মোকাবিলায় ব্যয় করা হবে। বাকি অর্থ আগামী চার বছরের মধ্যে খরচ করা হবে।
এই প্যাকেজের মূল লক্ষ্য দেশের কোভিড–১৯ এর সংক্রমণ নিয়ন্ত্রিত করা, এবং এই রোগের চিকিৎসা পরিষেবার উন্নতি ঘটানো ও জরুরী চিকিৎসা সামগ্রী এবং ঔষুধ রোগীদের সরবরাহ করা।
প্রধানমন্ত্রী শ্রী নরেন্দ্র মোদী, ২৪ মার্চ জাতীর উদ্দেশে ভাষণ দেবার সময় ঘোষণা করেছিলেন, করোনা ভাইরাসে সংক্রমিত রোগীদের চিকিৎসা এবং এই চিকিৎসা পরিকাঠামোর উন্নয়নে ১৫,০০০ কোটি টাকা ব্যয় করা হবে। এর ফলে করোনার নমুনা পরীক্ষা, ব্যক্তিগত সুরক্ষা সামগ্রী , আইসোলেশন বেড, আইসিইউ বেড, ভেন্টিলেটর সহ অন্যান্য সরঞ্জাম কিনতে সুবিধে হবে। প্রধানমন্ত্রী, সমস্ত রাজ্য সরকারের কাছে আবেদন জানান, কোভিড–১৯ এর চিকিৎসাকে তাঁরা যেন অগ্রাধিকার দেন।
স্বাস্থ্য ও পরিবার কল্যাণ মন্ত্রক, এই সময়ের মধ্যে ১৫৭টি সরকারি হাসপাতালে ২২৩টি পরীক্ষাগারে এবং ৬৬ টি বেসরকারী পরীক্ষাগারে সংক্রমিতদের নমুনা পরীক্ষা করছে। মন্ত্রক, ইতিমধ্যেই কোভিড – ১৯ এর মোকাবিলায় ৪১১৩ কোটি টাকা রাজ্য এবং কেন্দ্রশাসিত অঞ্চলগুলিকে বন্টন করেছে।
(CG/CB
স্বরাষ্ট্র মন্ত্রক
দেশের অভ্যন্তরে বাস্তুচ্যূত মানুষ ও পরিবারগুলিকে সাহায্য
নয়াদিল্লি, ১১ ডিসেম্বর, ২০১৯
দেশের অভ্যন্তরে বাস্তুচ্যূত মানুষ ও পরিবারগুলিকে সহায়তা সম্পর্কিত এক প্রশ্নের লিখিত জবাবে স্বরাষ্ট্র প্রতিমন্ত্রী শ্রী জি কিষাণ রেড্ডি আজ রাজ্যসভায় জানিয়েছেন, জম্মুর উদ্বাস্তু শিবিরে আশ্রয় নেওয়া ৫ হাজার ২৪৮টি বাস্তুচ্যূত কাশ্মীরি পরিবার এবং ত্রিপুরায় ত্রাণ শিবিরে আশ্রয় নেওয়া ৫ হাজার ৪০৭টি ব্রু পরিবারকে মন্ত্রকের পক্ষ থেকে সহায়তা দেওয়া হচ্ছে। তিনি আরও জানান, জম্মুর উদ্বাস্তু শিবিরে আশ্রয় নেওয়া বাস্তুচ্যূত কাশ্মীরি পরিবারগুলির জন্য বহুতল বিশিষ্ট বাড়িতে থাকার সুবিধা পাচ্ছেন। সেইসঙ্গে নিখরচায় বিদ্যুৎ ও জল সরবরাহ করা হচ্ছে। তিনি আরও জানান, সমস্ত উদ্বাস্তু শিবিরে উচ্চমাধ্যমিক স্তরে পঠন-পাঠন, হাসপাতাল ও চিকিৎসার সুযোগ-সুবিধা সহ শিবিরে বসবাসকারী মানুষের স্বার্থে ব্যাঙ্কিং সহায়তা, কর্মসংস্হানের সুবিধাও মিলছে।
প্রধানমন্ত্রীর উন্নয়নমূলক প্যাকেজ ২০১৫র আওতায় সরকার প্রতিটি পরিবারের স্বার্থে ছোট ব্যবসা, কৃষিকাজ ও গবাদি পশুপালনের কাজে এককালীন ৫ লক্ষ ৫০ হাজার টাকা আর্থিক সহায়তা মঞ্জুর করেছে। তিনি আরও জানান, বিভিন্ন ক্ষেত্রে কর্মরত ৩ হাজার কাশ্মীরী উদ্বাস্তু মানুষের স্বার্থে ৯২০ কোটি টাকা খরচ করে ৬ হাজার ট্রানজিট অ্যাকোমোডেশন বা যাতায়াতের পথে সাময়িক আশ্রয়স্হল নির্মাণে অনুমতি মিলেছে। এছাড়াও, কাশ্মীরী ও জম্মুর বাস্তুচ্যূত প্রত্যেক ব্যক্তির জন্য ৩ হাজার ২৫০ টাকা নগদ অর্থ সহায়তার পাশাপাশি, প্রত্যেক মাসে পরিবার পিছু সর্বোচ্চ ১৩ হাজার অর্থ সহায়তার সংস্হান করা হয়েছে। শ্রী রেড্ডি জানান, প্রধানমন্ত্রীর উন্নয়নমূলক প্যাকেজ ২০১৫র আওতায় সরকার কাশ্মীরী বাস্তুচ্যূতদের সরকারি চাকরির জন্য ৩ হাজার অতিরিক্ত পদ তৈরির অনুমতি দিয়েছে। এছাড়াও দিল্লী বিশ্ববিদ্যালয়ের অধীন কলেজগুলিতে কাশ্মীরী বাস্তুচ্যূত ব্যক্তিদের ছেলেমেয়েদের জন্য ৫ শতাংশ আসন সংরক্ষণ করা হয়েছে।
ত্রিপুরায় ত্রাণ শিবিরে আশ্রয় নেওয়া ব্রু পরিবারগুলির কথা উল্লেখ করে শ্রী রেড্ডি জানান, ৫ হাজার ৪০৭টি ব্রু পরিবারের নিজস্ব এলাকায় ফিরে যাওয়ার ব্যবস্হা করতে ২০১৮র ৩রা জুলাই ভারত সরকার, মিজোরাম সরকার, ত্রিপুরা সরকার এবং মিজোরাম ব্রু বাস্তুচ্যূত ব্যক্তিদের নিয়ে গঠিত ফোরামের মধ্যে এক চুক্তি স্বাক্ষর হয়। এই চুক্তি স্বাক্ষরের ফলে গত ৩০ নভেম্বর পর্যন্ত ১ হাজার ৯৫০টি পরিবার স্বভূমিতে ফিরে গেছেন।
SSS/BD/NS
(Visitor Counter : 65
উপ-রাষ্ট্রপতিরসচিবালয়
গ্রামীণ এলাকায় উন্নত স্বাস্থ্য পরিষেবা দিতে উপরাষ্ট্রপতি সরকারি ও বেসরকারি অংশীদারিত্বের আহ্বান জানিয়েছেন
নতুন দিল্লি,০৫ মার্চ,২০২১
গ্রামীণ এলাকায় উন্নত স্বাস্থ্য পরিষেবা দিতে উপরাষ্ট্রপতি শ্রী ভেঙ্কাইয়া নাইডু সরকারি ও বেসরকারি অংশীদারিত্বের আহ্বান জানিয়েছেন। আধুনিক চিকিৎসা ব্যবস্থার সুযোগ নিতে এই যৌথ অংশীদারিত্বের প্রয়োজন রয়েছে বলে উপরাষ্ট্রপতি জানিয়েছেন। এ বিষয়ে তিনি সরকারের কাছে সুপারিশ করছেন বলে উপরাষ্ট্রপতি জানান।
গুজরাটের নবসারিতে নিরালা মাল্টিস্পেশালিটি হাসপাতালের ভিত্তিপ্রস্তর স্থাপন করে উপরাষ্ট্রপতি বলেন, করোনা অতিমারি শিখিয়েছে সুস্বাস্থ্যের কতটা প্রয়োজন। সুস্বাস্থ্য ব্যবস্থা দেশের অর্থনৈতিক বিকাশের ক্ষেত্রেও সহায়ক বলে তিনি মন্তব্য করেন।
দক্ষ এবং সাশ্রয়ী মূল্যের স্বাস্থ্য পরিষেবা ব্যবস্থাই একমাত্র দরিদ্র মানুষের আর্থিক বোঝা হ্রাস করতে পারে, উৎপাদনশীলতা বাড়াতে পারে। সেই সঙ্গে বিদ্যালয় অনুপস্থিতির হার কমাতে পারে। উন্নত স্বাস্থ্যব্যবস্থা দেশের বিকাশের সাথে সম্পর্কিত। শুধু তাই নয়, সুস্বাস্থ্য ব্যক্তিবিশেষ, সম্প্রদায় এবং বৃহত্তর সমাজের ক্ষেত্রে সম্পদ স্বরূপ বলে উপরাষ্ট্রপতি উল্লেখ করেন।
উপরাষ্ট্রপতি বলেন,স্বাধীনতার পরবর্তী কালে দেশে স্বাস্থ্যব্যবস্থার উল্লেখযোগ্য অগ্রগতি হয়েছে। তবে, চাহিদা পূরণ করতে গেলে সরকারের সাথে বেসরকারি সংস্থাগুলিকেও এগিয়ে আসতে হবে। সরকারের সাথে তাদের পূর্ণ সহযোগিতা করতে হবে।
মানসিক স্বাস্থ্যের কথা উল্লেখ করে শ্রী নাইডু বলেন, বিশ্ব স্বাস্থ্য সংস্থার ২০১৯ সালের দেওয়া তথ্য অনুযায়ী ভারতে ৭.৫ শতাংশ মানুষ মানসিক রোগের শিকার। এর সঙ্গে করোনার প্রভাব সাধারণ মানুষকে মানসিক ভাবে আরও বিপর্যস্ত করেছে। উপরাষ্ট্রপতি মানসিক স্বাস্থ্য সংক্রান্ত সমস্যা সমাধানে একটি সামগ্রিক দৃষ্টিভঙ্গি গ্রহণের আহ্বান জানান। তিনি বলেন, অন্য সবকিছুর চেয়ে আমাদের অবশ্যই মানসিক স্বাস্থ্যের বিকাশের বিষয়ে কথা বলতে হবে।
উপরাষ্ট্রপতি অসংক্রামক রোগ বৃদ্ধির প্রবনতার কথা উল্লেখ করে বলেন, দেশে ক্যান্সার, মধুমেহ এবং হৃদযন্ত্রের রোগে ৬০ শতাংশ মানুষের মৃত্যু হয়। এই মৃত্যু ঠেকাতে জীবনযাত্রার পরিবর্তন এবং মানুষের মধ্যে সচেতনতা বৃদ্ধির প্রয়োজন । এ ব্যাপারে তিনি বিশেষজ্ঞদের এগিয়ে আসার পরামর্শ দেন।
উপ রাষ্ট্রপতি পরামর্শ দেন যে, স্বাস্থ্য পরিষেবা বলতে শারীরিক, মানসিক এবং আধ্যাত্মিক ভাবে ভালো থাকার চেষ্টাকে বোঝায়। এ বিষয়ে তিনি চিকিৎসক সমাজ এবং হাসপাতাল গুলিকে আরও যত্নবান ও মানবিক হওয়ার পরামর্শ দেন। উপরাষ্ট্রপতি বলেন, মানবতার মাধ্যমেই দুর্দশা কে প্রশমিত করতে হবে এবং সুখকে সম্প্রসারিত করতে হবে।
উপ রাষ্ট্রপতি তাঁর ভাষণে শেষ পর্যায়ে ঐতিহাসিক লবণ সত্যাগ্রহ আন্দোলন এবং বারদোলি সত্যাগ্রহ আন্দোলনের উল্লেখ করেন যা গুজরাটে ঘটেছিল। যা আমাদের আত্মশক্তি এবং আত্মনির্ভরতা বাড়িয়েছে।
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭৫ কোটি ৮৬ লক্ষ টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ৮৯ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৮ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭৫ কোটি ৮৬ লক্ষ ৪৪ হাজার ৬২০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ৮৯ লক্ষ ২৫ হাজার ৬০১টি টিকার ডোজ হাতে রয়েছে।
CG/CB/SB
(Visitor Counter : 62
প্রতিরক্ষামন্ত্রক
প্রতিরক্ষা দপ্তরের বিমানবন্দরগুলিতে বিমান অবতরণের চার্জে ছাড়
নয়াদিল্লি, ০১ জুলাই, ২০১৯
আঞ্চলিক যোগাযোগ কর্মসূচির আওতায় প্রতিরক্ষা দপ্তরের ৩২টি এয়ারফিল্ড এবং ৫টি অবতরণের গ্রাউন্ডে অসামরিক বিমানের ওঠা-নামার জন্য প্রদেয় অর্থে ছাড় দেওয়া হয়েছে। এ বিষয়ে ইতিমধ্যেই গেজেটে নির্দেশনামা প্রকাশ করা হয়েছে। প্রতিরক্ষা প্রতিমন্ত্রী শ্রীপদ নায়েক আজ রাজ্যসভায় এক প্রশ্নের জবাবে একথা জানিয়েছেন।
CG/PB/NS
(Visitor Counter : 63
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৭ কোটি ৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৩৬ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৮ এপ্রিল, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৭ কোটি ৩ লক্ষ ৪৫ হাজার ৯৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৩৬ লক্ষ ১১ হাজার ৩১৬টি টিকার ডোজ হাতে রয়েছে।
CG/BD/SB
(
তথ্যওসম্প্রচারমন্ত্রক
পিআইবি কলকাতার উদ্যোগে ‘নারী ক্ষমতায়ন’-এর বিষয়ে আলোচনাচক্র
কলকাতা, ৬ মার্চ, ২০২০
আন্তর্জাতিক মহিলা দিবস উপলক্ষে কলকাতার প্রেস ইনফরমেশন ব্যুরো  বিশ্বভারতী বিশ্ববিদ্যালয়ের সঙ্গে যৌথ উদ্যোগে ‘নারী ক্ষমতায়ন’ বিষয়ে একটি আলোচনাচক্রের আয়োজন করে। বোলপুরের শান্তিনিকেতনে সেন্টার ফর উইমেনস স্টাডিজে বৃহস্পতিবার প্রদীপ জ্বালিয়ে এই অনুষ্ঠানের উদ্বোধন করেন বিশ্বভারতীয় বিশ্ববিদ্যালয়ের রেজিস্ট্রার তথা দর্শন ও তুলনামূলক ধর্মতত্ত্ব বিভাগের বিভাগীয় প্রধান ডঃ আশা মুখোপাধ্যায়। অনুষ্ঠানে তিনি বলেন, সারা বিশ্ব জুড়ে মহিলাদের প্রতি বৈষম্যের এই সমস্যা সমাজে গভীরভাবে প্রথিত। এর সমাধানের জন্য মেয়েদের আরও শিক্ষিত হতে হবে যার মাধ্যমে পুরুষ এবং নারী উভয়েরই ক্ষমতায়ন ঘটবে। মেয়েদের তিনি বৈষম্যের বিরুদ্ধে সোচ্চার হওয়ার এবং প্রশ্ন করার মতো সাহস সঞ্চয়ের আহ্বান জানান।
বাংলা বিভাগের অধ্যাপিকা শ্রীমতী সুস্মিতা ভট্টাচার্য রবীন্দ্র সাহিত্যে মহিলাদের প্রথা ভেঙে বিভিন্ন উদ্যোগ গ্রহণের কথা তাঁর বক্তব্যে তুলে ধরেন। তিনি এই প্রসঙ্গে বিশ্বকবির বিভিন্ন রচনার উদ্ধৃতিও তুলে ধরেন।
সমাজকর্ম দপ্তরের অধ্যাপক শ্রী প্রশান্ত কুমার ঘোষ মনে করেন, সমাজের প্রতিটি স্তরে মহিলাদের অংশগ্রহণ নিশ্চিত করার সময় এসে গেছে। তিনি বলেন, শ্রীনিকেতনে কুটীর শিল্পে মহিলাদের অংশগ্রহণের মাধ্যমে রবীন্দ্রনাথ সমাজে নারীদের গুরুত্বের বিষয়টিকে স্বীকৃতি দিয়েছেন। অনুষ্ঠানে সেনাবাহিনীর চিকিৎসা বিভাগের অবসরপ্রাপ্ত কর্ণেল ডঃ সুস্মিতা দাস জানান, এখন মেয়েরাও বিভিন্ন সশস্ত্র বাহিনীতে যোগদান করতে অত্যন্ত উৎসাহী।
শান্তিনিকেতনের লিড ব্যাঙ্ক ম্যানেজার শ্রী ঋতঙ্কর কুণ্ডু তাঁর ভাষণে মহিলা শিল্পোদ্যোগীদের প্রসঙ্গ উল্লেখ করেন। ইউকো ব্যাঙ্কের ম্যানেজার শ্রী কুণ্ডু জানান, নির্দিষ্ট সময়ে ঋণ পরিশোধের ক্ষেত্রে মহিলারা পুরুষদের থেকে এগিয়ে আছেন।
এই আলোচনাচক্রে ৫০ জনের বেশি ছাত্রছাত্রী যোগ দেন। এঁদের মধ্যে অনেকেই বিদেশ থেকে পড়তে এসেছেন। তাঁদের সক্রিয় অংশগ্রহণে আলোচনাটি প্রাণবন্ত হয়ে ওঠে।
পিআইবি কলকাতার ডেপুটি ডিরেক্টর শ্রীমতী চিত্রা গুপ্ত অংশগ্রহণকারীদের এই আলোচনায় যোগ দেওয়ার জন্য ধন্যবাদ জানান।
CG/CB/DM
(Visitor Counter : 48
কেন্দ্রীয়মন্ত্রিসভা
পরিবর্তিত বৈদ্যুতিন নির্মাণ ক্লাস্টারস  যোজনায় কেন্দ্রীয় মন্ত্রীসভার অনুমোদন
নতুনদিল্লি, ২১ মার্চ ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে বৈদ্যুতিন নির্মাণ ক্লাস্টারস  এর মাধ্যমে পরিবর্তিত বৈদ্যুতিন নির্মাণ ক্লাস্টারস  এ আর্থিক সহায়তা দেবার প্রস্তাবে অনুমোদন দেওয়া হয়েছে। এই ক্লাস্টারে বিশ্বমানের পরিকাঠামোর ব্যবস্থা থাকবে। এর ফলে এই শিল্পে বিনিয়োগ, কর্মসংস্থান ও রাজস্ব বাড়বে।
প্রস্তাবিত এই ইএমসি২.০ যোজনায় ৩,৭৬২কোটি ২৫ লক্ষ টাকা মুলধন বিনিয়োগ হবে। এর মধ্যে আট বছরে ৩,৭২৫কোটি টাকার আর্থিক সাহায্য ও প্রশাসনিক ও ব্যবস্থাপনা ক্ষেত্রের জন্য ৩৭কোটি ২৫ লক্ষ টাকার ব্যয় বরাদ্দ ধরা হয়েছে।
এই যোজনায় বৈদ্যুতিন শিল্পে তৈরি পরিকাঠামোর ফলে বিনিয়োগ আসবে। কর্মসংস্থানের সুযোগ তৈরি হবে এবং নির্মাণ শিল্পে রাজস্ব বাড়বে।
ইএমসি যোজনায় দেশে ১৫টি রাজ্যে মোট ৩৫৬৫ একর জায়গায় ২০টি গ্রীণফিল্ড ইএমসি এবং ৩টি কমন ফেসিলিটি সেন্টারের অনুমোদন দেওয়া হয়েছে। যার আর্থিক মূল্য ১৫৭৭ কোটি টাকার সরকারি অনুদান সহ মোট ৩৮৯৮ কোটি টাকা।
ভারতে ২০১৪-১৫ আর্থিক বর্ষে ১,৯০,৩৬৬ কোটি টাকার বৈদ্যুতিন সামগ্রী উৎপাদন হয়েছিল। ২০১৮-১৯ আর্থিক বর্ষে যা বেড়ে দাঁড়ায় ৪,৫৮,০০৬ কোটি টাকায়। দেশের মোট অভ্যন্তরীণ উৎপাদনের ২.৩ শতাংশ আসে এই খাত থেকে। আন্তর্জাতিক স্তরে বৈদ্যুতিন সামগ্রী উৎপাদনে ২০১২ সালে ভারতের অংশীদারিত্ব ছিল ১.৩ শতাংশ, যা ২০১৮ সালে ৩ শতাংশে পৌঁছায়।
CG/CB
(Visitor Counter : 179
রেলমন্ত্রক
কোভিড-১৯ লকডাউন চলাকালীন সাধারণ মানুষের ব্যবহৃত চিনি, লবণ ও ভোজ্য তেলের সরবরাহ সুনিশ্চিত করতে ভারতীয় রেলের উদ্যোগ
নয়াদিল্লি, ০৫ এপ্রিল, ২০২০
কোভিড-১৯ লকডাউন চলাকালীন সময়ে সাধারণ মানুষের নিত্য ব্যবহৃত চিনি লবণ ও ভোজ্য তেলের যাতে ঘাটতি দেখা না দেয়, তার জন্য ভারতীয় রেল সর্বাত্মক প্রয়াস চালাচ্ছে। নিত্য প্রয়োজনীয় এই তিনটি অত্যাবশ্যক সামগ্রী পরিবহণ ও সরবরাহের কাজ পুরোদমে চলছে।
ভারতীয় রেল বিগত ১৩ দিনে ১ হাজার ৩০০-রও বেশি চিনি ভর্তি ওয়াগন, লবণ বোঝাই ৯৫৮টি ওয়াগন এবং ভোজ্যতেল পরিবাহী ৩৭৮টি ওয়াগন  দেশের বিভিন্ন জায়গায় সরবরাহ করেছে।
রেলের আধিকারিকরা বিভিন্ন পর্যায়ে পণ্য পরিবহণের ওপর নজর রাখছেন। পণ্য ওঠা-নামার জায়গাগুলিতে রেলকে যে সমস্যার মুখোমুখী হতে হয়েছে, তা এখন দূর করার চেষ্টা চলছে। পরিবহণ সংক্রান্ত সমস্যাগুলির নিরসনে ভারতীয় রেল স্বরাষ্ট্র মন্ত্রকের সঙ্গে যোগাযোগ রেখে সংশ্লিষ্ট রাজ্য সরকারগুলিকে নিয়ে একযোগে কাজ করে চলেছে।
(CG/BD/SB
ভারী শিল্প মন্ত্রক
রাষ্ট্রায়ত্ত উদ্যোগগুলির বেসরকারিকরণ প্রসঙ্গে
নয়াদিল্লি, ২৪ জুন ২০১৯
রাষ্ট্রায়ত্ত উদ্যোগ সমীক্ষা ২০১৭-১৮ সংক্রান্ত প্রতিবেদনটি গত ২৭শে ডিসেম্বর সংসদে পেশ করা হয়। এই প্রতিবেদন অনুযায়ী ২০১৮’র ৩১শে মার্চ পর্যন্ত কেন্দ্রীয় রাষ্ট্রায়ত্ত উদ্যোগের সংখ্যা ছিল ৩৩৯। এর মধ্যে ২৫৭টি উদ্যোগে কাজকর্ম চালু ছিল। বাকি ৮২টি ছিল নির্মীয়মান উদ্যোগ। লক্ষ্যণীয় বিষয় হ’ল, চালু ২৫৭টি রাষ্ট্রায়ত্ত উদ্যোগের মধ্যে ৭১টি রাষ্ট্রায়ত্ত উদ্যোগেরই ২০১৭-১৮’তে লোকসান হয়েছে। রাজ্যসভায় আজ এক প্রশ্নের লিখিত জবাবে এই তথ্য দেন কেন্দ্রীয় ভারী শিল্প ও রাষ্ট্রায়ত্ত উদ্যোগ মন্ত্রী শ্রী অরবিন্দ গণপত সাওয়ন্ত।
তিনি আরও জানান, ২০১৮’র ৩১শে মার্চ পর্যন্ত নবরত্ন মর্যাদাপ্রাপ্ত কেন্দ্রীয় রাষ্ট্রায়ত্ত উদ্যোগের সংখ্যা ১৬। এই নবরত্ন রাষ্ট্রায়ত্ত উদ্যোগগুলির মধ্যে হিন্দুস্তান পেট্রোলিয়াম কর্পোরেশন লিমিটেড এবং রুরাল ইলেক্ট্রিফিকেশন কর্পোরেশন লিমিটেডের কৌশলগত বিলগ্নিকরণের কাজ শেষ হয়েছে। বাকি নবরত্ন উদ্যোগগুলির কৌশলগত বিলগ্নিকরণের কোনও প্রস্তাব বর্তমানে নেই।
CG/BD/SB
(Visitor Counter : 92
আইনওবিচারমন্ত্রক
বিচার ব্যবস্থার পরিকাঠামো উন্নয়নে কেন্দ্রীয় সাহায্যপুষ্ট প্রকল্প
নয়াদিল্লি, ২৬ মে, ২০২৩
দেশের বিভিন্ন জেলায় আদালতগুলিতে পরিকাঠামো উন্নয়নের জন্য আইন ও বিচার মন্ত্রকের বিচার দপ্তর কেন্দ্রীয় সরকারের একটি প্রকল্প কার্যকর করছে। এই প্রকল্পের আওতায় আদালত ভবন, ডিজিটাল কম্প্যুটার কক্ষ, আইনজীবীদের জন্য হলঘর, বিচার বিভাগীয় আধিকারিকদের আবাসন এবং শৌচালয় নির্মাণ করা হচ্ছে।
CG/CB/SB
(Visitor Counter : 49
প্রধানমন্ত্রীরদপ্তর
গোয়ার মুক্তি দিবসে গোয়াবাসীকে প্রধানমন্ত্রীর শুভেচ্ছা
নয়াদিল্লি, ১৯ ডিসেম্বর ২০২২
গোয়ার মুক্তি দিবসে গোয়াবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন –
“গোয়ার মুক্তি দিবসে গোয়াবাসীকে শুভেচ্ছা জানাই। গোয়ার মুক্তি আন্দোলনের সঙ্গে জড়িত মানুষদের অদম্য সাহস এবং অসামান্য অবদানের কথা আজকের দিনে আমরা স্মরণ করি। তাঁদের দিশা আমাদেরকে অনুপ্রেরণা দেয় এবং গোয়ার উন্নতির স্বার্থে আমরা কাজ করছি।”
(PG/AB/DM
স্বাস্থ্যওপরিবারকল্যাণমন্ত্রক
পরপর দুই দিন দেশে দৈনিক ৬ লক্ষ নমুনা পরীক্ষা হয়েছে
মোট ২.১৪ কোটির বেশী কোভিডের জন্য নমুনা পরীক্ষা হয়েছে
প্রতি দশ লক্ষজনের হিসেবে ১৫৫৬৮টি নমুনা পরীক্ষা
নতুনদিল্লি, ৫ই আগস্ট, ২০২০
দেশে পর পর দুই দিন ছয় লক্ষের বেশী কোভিড-১৯ এর জন্য নমুনা পরীক্ষা হয়েছে। “প্রচুর নমুনা পরীক্ষা, সংক্রমণ দ্রুত শনাক্তকরণ ও যথাযথ চিকিৎসার ব্যবস্থা করা”-র কৌশল অবলম্বন করার যে পরামর্শ কেন্দ্র দিয়েছে, রাজ্য ও কেন্দ্রশাসিত অঞ্চলগুলি তা যথাযথভাবে পালন করেছে। এর জন্য দেশে কোভিডের নমুনা পরীক্ষা করার সুযোগ বৃদ্ধি পেয়েছে আর তাই প্রতিদিন প্রচুর মানুষের নমুনা পরীক্ষা করা যাচ্ছে।
গত চব্বিশ ঘন্টায় ৬ লক্ষ ১৯ হাজার ৬শো৫২টি নমুনা পরীক্ষা করায় এ পর্যন্ত কোভিড-১৯এর জন্য মোট দুই কোটি চোদ্দ লক্ষ চুরাশি হাজার চারশোদুইটি নমুনা পরীক্ষা হয়েছে। এর ফলে প্রতি ১০ লক্ষ জনের হিসেবে নমুনা পরীক্ষার পরিমাণ বৃদ্ধি পেয়ে হয়েছে পনেরো হাজারপাচশো আটষট্টি।
‘টেস্ট, ট্র্যাক ও ট্রিট’ কৌশল অবলম্বন করায় দেশে কোভিডের নমুনা পরীক্ষা করার সুযোগ বৃদ্ধি পেয়েছে আর তাই প্রচুর মানুষের নমুনা পরীক্ষা করা যাচ্ছে। দেশে বর্তমানে ৯২০টি সরকারী ও ৪৪৬টি বেসরকারী অর্থাৎ মোট ১৩৬৬টি পরীক্ষাগারে নমুনা পরীক্ষা হচ্ছে। এর মধ্যে ৪২১টি সরকারী ও ২৭৫টি বেসরকারী অর্থাৎ মোট ৬৯৬টি পরীক্ষাগারে রিয়েল টাইম আরটি পিসিআর-এ, ৪৬৭টি সরকারী ও ৯৪টি বেসরকারী অর্থাৎ মোট ৫৬১টি পরীক্ষাগারে ট্রু ন্যাট-এ এবং ৩২টি সরকারী ও ৭৭টি বেসরকারী অর্থাৎ মোট ১০৯টি পরীক্ষাগারের সিবিন্যাট পদ্ধতিতে নমুনা পরীক্ষা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
মানবসম্পদবিকাশমন্ত্রক
সিবিএসই-এর দশম শ্রেণীর পরীক্ষার ফল প্রকাশিত ; পাশের হারের দিক থেকে তিরুবনন্তপুরম সবার থেকে এগিয়ে ৪৯৯ নম্বর পেয়ে ৪ ছাত্রছাত্রী প্রথম স্হানে ; পাশের হারে ছেলেদের তুলনায় মেয়েরা এগিয়ে
নয়াদিল্লি, ২৯ মে, ২০১৮
কেন্দ্রীয় মাধ্যমিক শিক্ষাপর্ষদ বা সিবিএসই দশম শ্রেণীর পরীক্ষার ফল আজ প্রকাশিত হয়েছে। দেশের সমস্ত অঞ্চলের মধ্যে তিরুবনন্তপুরম পাশের হারের দিক থেকে এগিয়ে রয়েছে। এখানে পাশের হার ৯৯.৬০ শতাংশ। দ্বিতীয় স্হানে রয়েছে চেন্নাই, পাশের হার ৯৭.৩৭ শতাংশ। আজমেড় রয়েছে তৃতীয় স্হানে, যেখানে শতকরা পাশের হার ৯১.৮৬ শতাংশ। এবারের দশম শ্রেণীর পরীক্ষায় মোট ছাত্রছাত্রীর সংখ্যা ছিল ১৬ লক্ষ ২৪ হাজার ৬৮২। এদের মধ্যে ১৪ লক্ষ ০৮ হাজার ৫৯৪ জন পড়ুয়া পরীক্ষায় পাশ করেছে। সার্বিক পাশের হার ৮৬.৭০ শতাংশ। ৪ জন ছাত্রছাত্রী ৪৯৯ নম্বর পেয়ে শীর্ষস্হান দখল করেছে। এরা হল- ডিএসপি গুরগাঁওয়ের প্রখর মিত্তল, বিজনোর পাবলিক স্কুলের রিমঝিম আগরওয়াল, শামলি স্কটিশ ইন্টারন্যাশনাল স্কুলের নন্দিনী গর্গ এবং কোচিনের ভবনস বিদ্যালয়ের শ্রীলক্ষ্মী জি।
এবারের দশম শ্রেণীর পরীক্ষায় ছেলেদের তুলনায় মেয়েদের পাশের হার বেশী। মেয়েদের পাশের হার ৮৮.৬৭ শতাংশ ও ছেলেদের পাশের হার ৮৫.৩২ শতাংশ। পরীক্ষায় ৯০ শতাংশের বেশি নম্বর পাওয়া ছাত্রছাত্রীর সংখ্যা ১ লক্ষ ৩১ হাজার ৪৯৩। অন্যদিকে, ৯৫ শতাংশের বেশি নম্বর পেয়েছে ২৭ হাজার ৪৭৬ জন পড়ুয়া।
উল্লেখ করা যেতে পারে এবারের সিবিএসই দশম শ্রেণীর পরীক্ষার গত ৫ই মার্চ থেকে ৪ঠা এপ্রিল পর্যন্ত নেওয়া হয়েছিল। ছাত্রছাত্রীরা নিম্নলিখিত ওয়েবসাইটগুলি থেকে ফলাফল জানতে পারছেন।
www.results.nic.in
www.cbseresults.nic.in
www.cbse.nic.in
টেলিফোন করেও পরীক্ষার ফলাফল জানা যাবে। টেলিফোন নম্বর ০১১২৪৩০০৬৯৯। এছাড়াও, এসএমএস মারফত ফলাফল জানা যেতে পারে। এসএমএস করতে হবে- cbse10 <rollno> <dob> <sch no> <center no> লিখে। পাঠাতে হবে 7738299899 নম্বরে। সিবিএসই-র পক্ষ থেকে এবার ডিজিটাল মার্কশিট-ও দেওয়া হবে। এই মার্কশিট পাওয়া যাবে- https://digilocker.gov.in. ওয়েবসাইট থেকে।
CG/BD/NS/…
(Visitor Counter : 33
প্রধানমন্ত্রীরদপ্তর
দেশের ঐতিহ্য সংরক্ষণ প্রচেষ্টার প্রশংসা করলেন প্রধানমন্ত্রী
নয়াদিল্লি, ২৫ মার্চ, ২০২৩
দেশের ঐতিহ্য সংরক্ষণ প্রচেষ্টার বিশেষ প্রশংসা করেছেন প্রধানমন্ত্রী শ্রী নরেন্দ্র মোদী। তিনি বলেছেন, দেশের ঐতিহ্যের সংরক্ষণ ও সৌন্দর্যায়নে আমরা প্রতিশ্রুতিবদ্ধ।
শ্রী মোদী এদিন ইন্দিরা গান্ধী ন্যাশনাল সেন্টার ফর দ্য আর্টস -এর কয়েকটি ট্যুইট বার্তার প্রত্যুত্তরে একথা বলেছেন। ঐ ট্যুইট বার্তাগুলির মাধ্যমে জানানো হয়েছিল যে আইজিএনসিএ ক্যাম্পাসে ‘বেদিক হেরিটেজ পোর্টাল’ এবং ‘কলা বৈভব’ -এর উদ্বোধন করেছেন কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ।
আইজিএনসিএ, দিল্লির পক্ষ থেকে আরও জানানো হয়েছে যে ‘বেদিক হেরিটেজ পোর্টাল’টি হিন্দি ও ইংরেজি - দুটি ভাষাতেই দেখা যাবে। ঐ পোর্টালে ১৮ হাজারেরও বেশি বৈদিক মন্ত্রের অডিও-ভিস্যুয়াল উপস্থাপনাও রয়েছে।
এই ট্যুইট বার্তার উত্তরেই প্রধানমন্ত্রী মন্তব্য করেছেন :
“बेहतरीन प्रयास! देश की विरासत को संजोने और संवारने के लिए हमारी सरकार प्रतिबद्ध है।”
PG/SKD/DM/
(